|  |  |
| --- | --- |
|  | **РЕПУБЛИКА БЪЛГАРИЯ**Министерство на здравеопазванетоРегионална здравна инспекция-Добрич**СЕДМИЧЕН ОПЕРАТИВЕН БЮЛЕТИН НА РЗИ-ДОБРИЧ****за периода- 21.04- 27.04.2023 г. (17-та седмица)** |

**ЕПИДЕМИОЛОГИЧНА ОБСТАНОВКА ЗА ОБЛАСТ ДОБРИЧ**

През периода са регистрирани общо 101 случая на заразни заболявания, от които:

1. Грип и остри респираторни заболявания (ОРЗ) - 62 случая.

Общата заболяемост от грип и ОРЗ за областта е 78,21 %оо на 10000 души.

 Регистрирани остри респираторни заболявания (ОРЗ) по възрастови групи през периода:

|  |  |  |  |  |  |  |
| --- | --- | --- | --- | --- | --- | --- |
|  0-4 г. | 5-14 г. | 15-29 г. | 30-64 г | +65 г. | общо | Заболяемост %оо |
| 21 | 13 | 14 | 10 | 4 | 62 | 78,21 %оо |

1. 19 регистрирани случая на заболели от COVID-19. Заболяемост за областта за 14 дни на 100 000 жители към 02.05.2023г. – 22,11 %000 при 31,09 %000 за РБългария.
2. 19 случая на въздушно-капкова инфекция - 14 на варицела и 5 на скарлатина;
3. 1 случай на чревна инфекция – колиентерит;
4. На територията на област Добрич през отчетния период няма регистрирани хранителни взривове.

**ДИРЕКЦИЯ „НАДЗОР НА ЗАРАЗНИТЕ БОЛЕСТИ”**

Направени проверки на обекти в лечебни заведения за болнична, извънболнична медицинска помощ – 50 бр.

Извършени епидемиологични проучвания на регистрирани заразни болести - 39 бр.

Лабораторен контрол на противоепидемичния режим в лечебни заведения за болнична и извънболнична медицинска помощ – 253 бр. проби с 4 положителни резултата: 158 бр. паразитологични проби с 3 положителни резултата и 95 бр. околна среда с 1 положителен резултат.

През **консултативния кабинет по СПИН /КАБКИС/** няма преминали лица.

**ДИРЕКЦИЯ „МЕДИЦИНСКИ ДЕЙНОСТИ”**

Извършени са общо 12 проверки, от които 3 бр. на лечебни заведения за болнична помощ, 9 бр. проверки на аптеки. Няма установени нарушения.

Изпратени са документи към Изпълнителна Агенция Медицински надзор за заличаване на 1 ЛЗ.

Издадена е една заповед за промяна на състава на ЛКК.

Приети и обработени са 3 жалби.

За периода в РКМЕ са приети и обработени 153 медицински досиета, извършени са 103 справки, изготвени са 110 преписки и 104 бр. МЕД за протокола за ТП на НОИ, проверени са 60 експертни решения (ЕР).

**ДИРЕКЦИЯ „ОБЩЕСТВЕНО ЗДРАВЕ”**

**Предварителен здравен контрол:** **1** експертен съвет при РЗИ-Добрич. Разгледани са **4** проектни документации, издадени са: **2** становища по процедурите на ЗООС, **2** здравни заключения. Извършени са **8** проверки на обекти с обществено предназначение (ООП) в процедура по регистрация, включително и по предписания, регистрирани са **2** обекта с обществено предназначение. Издадени са **2** предписания за предприемане на задължителни хигиенни мерки.

През периода са извършени общо **77 основни проверки** по текущия здравен контрол. Реализираните **насочени проверки са** **общо 144: 68** от тях са извършени във връзка с контрола по тютюнопушенето и продажбата на алкохол; **48** – контрол върху ДДД-мероприятията; **2** – по изпълнение на предписание и заповед; **2** – насочени проверки на седмични разписания в учебни заведения, **17** – по спазване забраната за продажба и употреба на диазотен оксид, **7** – насочени проверки по писмо МЗ.

**Лабораторен контрол:**

Питейни води: физико-химичен и микробиологичен контрол – **11** бр. проби – от тях **3** бр. проби не съответстват: 1 по физико-химичен показател „нитрати“; 2 – по физико-химичен показател „нитрати“ и микробиологичен показател „Колиформи“.

Минерални води: не са пробонабирани.

Води за къпане:

• Води от плувни басейни: физико-химичен и микробиологичен контрол – 6 бр. проби, от тях 2 - не съответстват по физико-химичен показател „перманганатна окисляемост“; 1 - не съответства по физико-химичен показател „перманганатна окисляемост“ и микробиологичен показател „Ентерококов титър“; 1 - не съответства по физико-химични показатели „перманганатна окисляемост“, „нитрити“ и микробиологични показатели „Микробно число“, „Общ коли-титър“ и „Ешерихия коли-титър“; 2 - не съответстват по микробиологичен показател „Ентерококов титър“.

Козметични продукти: не са пробонабирани.

Биоциди и дезинфекционни разтвори: физико-химичен контрол – **8** бр.проби (4 биоциди и 4 раб. разтвори) – от тях при **3** бр.проби биоциди има несъответствие на съдържанието на АДВ, но работните разтвори съответстват на нормативните изисквания

Физични фактори на средата: не са измервани.

По отношение на констатираните отклонения от здравните норми са предприети следните **административно-наказателни мерки:**

- издадени са **4** предписания за провеждане на задължителни хигиенни мерки;

- издадени са **4** акта за установени административни нарушения.

**Дейности по профилактика на болестите и промоция на здравето (ПБПЗ):**

Проведени са **12** лекции и обучения с обхванати **321** лица в учебни заведения на територията на гр. Добрич и гр. Тервел, при провеждането, на които са предоставени **110** бр. здравно-образователни материали.

Оказани са **5** бр.методични дейности на **12** лица - медицински специалисти и педагози.

Извършено е изследване съдържанието на въглероден монооксид и карбоксихемоглобин в издишан въздух на **21** активно и пасивно тютюнопушещи лица с апарат *Smoker lyzer*.

Проведени са проучвания във връзка с провеждане на петото национално проучване за оценка разпространението на свръхтегло и затлъстяване при деца в първи клас и факторите на семейна и училищна среда в рамките на “Европейска инициатива на СЗО за наблюдение на затлъстяването при децата” в област Добрич.

**СЕДМИЧЕН ОТЧЕТ ПО СПАЗВАНЕ ЗАБРАНАТА ЗА ТЮТЮНОПУШЕНЕ**

За **21.04- 27.04.2023 г.** по чл. 56 от Закона за здравето са извършени **63 проверки в 63 обекта** (5 детски и учебни заведения, 1 лечебно и здравно заведение, 49 други закрити обществени места по смисъла на § 1а от допълнителните разпоредби на Закона за здравето, 8 открити обществени места). Констатирани са нарушения на въведените забрани и ограничения за тютюнопушене в закритите и някои открити обществени места. Издадени са **3** акта на физически лица за нарушение на чл. 56, ал. 1 от Закона за здравето.

**Д-Р СВЕТЛА АНГЕЛОВА**

*Директор на Регионална здравна инспекция-Добрич*